Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 128/11/5508	Ružomberok, 24.7.2014
EEČ : 2-42-116-2014

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.6.2012, spisová značka 2 Pv 128/11/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	- v presne nezistenom čase do 21.03.2011 v Ružomberku na ulici Papiernícka č. 23/2 odcudzila XXXXX, XXXXX, platobnú kartu od účtu č. 56581203/0900 vedenom v Slovenskej sporiteľni, a. s. a následne proti vôli XXXXX 
	dňa 20.03.2011 v čase od 15.20 h do 15.21 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty zisťovala tri krát zostatok na tomto účte, pričom nevybrala žiadnu hotovosť, 
	dňa 20.03.2011 v čase o 15.21 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 150,- Eur, 
	dňa 22.03.2011 v čase o 17.31 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 80,- Eur, 
	dňa 23.03.2011 v čase o 11.58 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 80,- Eur, 
	dňa 24.03.2011 v čase o 00.32 h v Dolnom Kubíne na ul. SNP č. 1203/10 vystupujúc ako majiteľka, prostredníctvom takto zadováženej platobnej karty vybrala finančnú hotovosť v celkovej výške 50,- Eur, 
	dňa 24.03.2011 v čase o 20.43 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 100,- Eur, 
  	dňa 28.03.2011 v čase o 12.13 h v  Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 80,- Eur, 
	dňa 28.03.2011 v čase o 13.22 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 50,- Eur, 
	dňa 30.03.2011 v čase o 10.28 h v Ružomberku na ul. Generála Vesela č. 21 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 150,- Eur, 
	dňa 30.03.2011 v čase o 12.42 h v Banskej Bystrici na ul. Na troskách č. 25 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 100,- Eur, 
	dňa 31.03.2011 v čase o 11.58 h v Banskej Bystrici na ul. Na troskách č. 25 vystupujúc ako majiteľka, prostredníctvom takto zadováženej platobnej karty zisťovala jeden krát zostatok na tomto účte, pričom nevybrala žiadnu hotovosť, 
	dňa 31.03.2011 v čase o 12.01 h v Banskej Bystrici na ul. Na troskách č. 25 vystupujúc ako majiteľka, prostredníctvom takto zadováženej platobnej karty vybrala finančnú hotovosť vo výške 100,- Eur, 

	takto si neoprávnene obstarala platobnú kartu, ktorú opakovane použila s svojím konaním spôsobila XXXXX, XXXXX, XXXXX škodu v celkovej výške 940,- Eur,

Uznesením prokurátora Okresnej prokuratúry XXXXX zo dňa 21.6.2012, spisová značka 2 Pv 128/11/5508, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátora Okresnej prokuratúry XXXXX z 21.06.2012, sp. zn. 2 Pv 128/11/5508, právoplatné dňa 21.06.2012, bolo podmienečne zastavené trestné stíhanie obvinenej XXXXX, nar. XXXXX, trvale bytom XXXXX, XXXXX XXXXX, ktorej bola zároveň určená skúšobná doba v trvaní 2 (dva) roky, ktorá uplynula dňa 21.06.2014.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Preskúmaním príslušného spisového materiálu a zadovážených dokladov, najmä správy Okresného riaditeľstva PZ v Ružomberku, správy Okresného úradu XXXXX, správy mesta XXXXX a odpisu registra trestov obvinenej som zistil, že obvinená v priebehu určenej skúšobnej doby viedla riadny život a nedopustila sa žiadneho protiprávneho konania majúceho vplyv na rozhodnutie o jej osvedčení sa.
 
S poukazom na vyššie uvedené som preto v súlade s ustanovením § 217 ods. 1 Trestného poriadku, rozhodol, že sa obvinená XXXXX osvedčila v skúšobnej dobe podmienečného zastavenia trestného stíhania.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor